Kitob.uz web-sayti haqida ma’lumot

|
Kitob.uz web-sayti haqida ma’lumot
|
bet | 13/16 | Sana | 16.01.2024 | Hajmi | 9,99 Mb. | | #138987 |
Bog'liq 11. Elektron hukumatda interaktiv xizmatlardan foydalanishKitob.uz web-sayti haqida ma’lumot.
Ushbu kitob.uz sayti GOV.UZ,UZEDU.UZ,ZIYONET.UZ saytlari bilan hamkorlikda faoliyat olib boradi.
IV.Bob.O‘zbekiston Respublikasi davlat soliq qo‘mitasining “elektron soliq xizmatlari” – my.soliq.uz portali xizmatlari.
My.soliq.uz sayti haqida.
Yangi portalni yaratishdan maqsad - aholi va tadbirkorlik sub’ektlarining davlat soliq xizmati organlari bilan o‘zaro munosabatlarini elektron shaklga o‘tkazish orqali faoliyatning shaffofligi, tezkorligi va samaradorlik darajasini yangi bosqichga ko‘tarishdan iborat.
Elektron davlat xizmatlari ilg‘or xorijiy davlatlar (Janubiy Koreya, Yaponiya, Fransiya, Belgiya, Rossiya) tajribasiga tayangan holda, shuningdek soliq to‘lovchilar tomonidan berilgan taklif va mulohazalar e’tiborga olingan holda, qayta ko‘rib chiqilufy va zamonaviy talablar asosida takomillashtirilgan.
“Elektron hukumat to‘g‘risida”gi Qonun talablariga qat’iy rioya qilgan holda, portalda elektron davlat xizmatlari interaktiv va axborot davlat xizmatlariga ajratilgan. Shuningdek xizmatlar yo‘nalishiga ko‘ra, “murojaatlar yuborish”, “soliqlarni to‘lash”, “ma’lumotnomalar olish”, “hisobga qo‘yish” kabi guruhlarga bo‘lindi. Bugungi kunda, davlat soliq qo‘mitasining 31 ta elektron davlat xizmatlari, shu jumladan 18 ta interaktiv va 13 ta axborot xizmatlari elektron soliq xizmatlari portali “my.soliq.uz” ga joylashtirilgan. Bundan tashqari, 27 turdagi ochiq ma’lumotlardan ham foydalanish imkoniyati yaratilgan.
Portalda soliq majburiyatlarini bajarish bilan bog‘liq barcha masalalarni elektron shaklda hal etishga mo‘ljallangan yuridik va jismoniy shaxslarning “shaxsiy kabinet”lari yanada qulay ko‘rinishda qayta ishlab chiqildi. Bundan tashqari, yakka tartibdagi tadbirkorlar uchun alohida “shaxsiy kabinet” joriy etildi.
Yangi portalda soliqlarni mustaqil ravishda hisoblab chiqarish, hisobot va soliq deklaratsiyalarini yuborish, rasmiy tushuntirishlar va 14 xil turdagi ma’lumotnomalar (spravka) olish mumkin. Shuningdek, korxonaning hisob raqamiga qo‘yilgan inkasso topshiriqnomalari ro‘yxati bilan tanishish, soliqlarni onlayn rejimida to‘lash, korxonaga yuborilgan ogohlantirish xabarnomalari to‘g‘risida tezkor xabardor bo‘lish, fuqarolarga hisoblangan sug‘urta badallarini ko‘rish kabi 10 dan ortiq yangi imkoniyatlar bor. Jumladan, portal yordamida tadbirkorlik sub’ektlari barcha turdagi soliqlar va boshqa majburiy to‘lovlarni onlayn rejimida to‘lashlari mumkin. Buning uchun elektron raqamli imzo kaliti orqali shaxsiy kabinetga kirib, soliq turini tanlash va to‘lov summasini ko‘rsatib, “to‘lash” tugmasini bosish kifoya.
Korxonaning elektron to‘lov topshiriqnomasi bankka avtomatik ravishda etkaziladi va shu zahotiyoq to‘lov amalga oshirilib, soliq to‘lovchining shaxsiy kartochkasiga qayd etiladi. Agar hisob-raqamda pul miqdori etarli bo‘lmasa, to‘lov topshiriqnomasi 2-sonli kartotekaga joylashtirilib, bu haqda Davlat soliq qo‘mitasiga elektron xabarnoma yuboriladi. Mazkur to‘lov tizimi 24 soat davomida uzluksiz va bepul ishlaydi.
Shaxsiy kabinet orqali amalga oshiriladigan to‘lov tizimining yana bir muhim tomoni Soliq kodeksining 59-moddasiga ko‘ra, soliq to‘lovchilar soliqlarni to‘lash uchun bankka o‘z vaqtida to‘lov topshiriqnomalarini qo‘ymaganligi uchun korxonalarning mansabdor shaxslarini ma’muriy javobgarlikka tortishga sabab bo‘ladigan holatlarning ham oldi olinadi.
Portalda korxona va tashkilotlarda ishlovchi xodimlarning mol-mulk va er soliqlaridan bo‘lgan qarzdorliklari yoki joriy yil uchun hisoblangan mahalliy soliqlarini shaxsiy kabinet orqali onlayn to‘lash imkoniyati yaratildi. Endilikda, ish beruvchi o‘z xodimining arizasiga muvofiq, mahalliy soliqlarini bitta tugmani bosish orqali byudjetga o‘tkazib berishi mumkin. Bunda to‘lovlar avtomatik ravishda xodimning shaxsiy kartochkasiga yoziladi hamda qarzdor xodimlarning reestrlarini qog‘oz shaklda soliq idorasiga taqdim etishga ehtiyoj qolmaydi. Ushbu to‘lov tizimlaridan foydalanish ham mutlaqo bepul.
Portalda joriy etilgan yana bir yangi xizmat «Fuqarolarga hisoblangan sug‘urta badallari» deb nomlanib, unda ish beruvchilar tomonidan har bir jismoniy shaxs uchun hisoblangan sug‘urta badallari to‘g‘risidagi axborotlar taqdim etiladi. Ushbu xizmat yordamida jismoniy shaxslar o‘ziga hisoblangan sug‘urta badallari miqdorini portal orqali ko‘rib, nazorat qilib borish imkoniyati yaratilgan. Bundan tashqari, har bir xizmatdan foydalanish bo‘yicha alohida qo‘llanma va har bir xizmatni ko‘rsatish uchun mas’ul bo‘lgan davlat soliq xizmati organi xodimining ismi-sharifi va telefon raqami aks etib turadi. Unda soliq idoralariga yuborilgan murojaatlarni ko‘rib chiqish bosqichlaridan xabardor bo‘lish, xizmatlar ko‘rsatish sifatini baholash, o‘z fikr va mulohazalarini Davlat soliq qo‘mitasiga to‘g‘ridan-to‘g‘ri yuborish imkoniyatlari yaratilgan.
Interaktiv xizmatlar yordamida mustaqil ravishda hisoblangan, jismoniy shaxslarga tegishli bo‘lgan mol-mulk va er ob’ektlari uchun soliqlarni “Click”, “Mbank” hamda “U-Pay” xizmatlaridan foydalanib, o‘z uylaridan chiqmagan holda to‘lash imkoniyatining yaratilganligi soliq majburiyatlarini bajarish uchun bank yoki soliq organlariga tashrif buyurish bilan bog‘liq ovoragarchiliklardan xalos etadi.
SHuningdek, zamonaviy smartfon va planshetlar uchun foydalanishga mo‘ljallangan “Soliq” mobil ilovasi yordamida Davlat soliq qo‘mitasining 15 turdagi interaktiv xizmat turlaridan tez, oson va qulay shaklda foydalanish mumkin.
Qisqa davr ichida Davlat soliq qo‘mitasining ma’lumotlarni qayta ishlash markazi asosida alohida infratuzilma, ma’lumotlar bazasi va ularni boshqarishda qo‘llaniladigan dasturiy maxsulotlar yaratildi. Elektron xizmatlarni boshqarish, ularning sifat ko‘rsatkichlarini monitoring qilish, foydalanish statistikasini shakllantirish hamda vertikal nazorat olish borish uchun maxsus axborot tizimlari ishlab chiqildi.
Umuman olganda bugun yangi “Elektron soliq xizmatlar” portal ishlab chiqilib, test rejimida amaliyotga joriy qilindi. Xo‘sh, bu bilan nima o‘zgardi?
Portalning bosh sahifasi ochilganda soliq organlarining xodimi kirib keladi va foydalanuvchilarga yangi portalning imkoniyatlari to‘g‘risida qisqacha tushuntirishlar beradi.
Portalning yana bir qulayligi - bu kerakli xizmatlarni tez va oson qidirish mumkinligi. Bunda “Elektron hukumat to‘g‘risidagi” Qonun talablaridan kelib chiqib, davlat soliq xizmati organlarining barcha elektron davlat xizmatlari - interaktiv va axborot davlat xizmatlariga saralangan. Bundan tashqari ularni qidirishni yanada soddalashtirish maqsadida, murojaatlarni va hisobotlarni yuborish, ro‘yxatga olish, soliqlarni hisoblash va ma’lumotnomalar olish kabi xizmat yo‘nalishlariga ajratilgan.
Jismoniy shaxslar uchun, yuridik shaxslar uchun va yakka tartibdagi tadbirkorlar uchun xizmatlarni tanlash imkoniyatlari mavjud.
Foydalanuvchi o‘zining STIR raqamini aniqlamoqchi bo‘lsa, u holda Portalning (my.soliq.uz) SHaxsiy kabinet bo‘limida joylashgan “Jismoniy shaxslar uchun xizmatlar”ga kirishi lozim. STIR (INN) bu Soliq to‘lovchining identifikatsiya raqami.
Soliq to‘lovchi jismoniy shaxsga davlat soliq xizmati organlariga tashrif buyurmasdan mustaqil ravishda o‘z identifikatsiya raqami (STIR) to‘g‘risida ma’lumot olish hamda Davlat soliq qo‘mitasida ro‘yxatga olinganligi va unga STIR berilganligi to‘g‘risida guvohnomani shakllintirib chop etish imkoniyatlari beriladi. CHop etilgan guvohnoma barcha so‘ralgan korxona va tashkilotlarga taqdim etilishi mumkin. Ushbu tashkilotlar guvohnomaning haqiqiyligini tekshirib olish imkoniyatlari mavjud.
Bu erda STIRni pasport ma’lumotlari orqali aniqlanadi:
|
| |